cyanic-selkie/wikianc huggingface dataset:
Samuus
Matematiikassa kahden joukon sanotaan olevan samat eli identtiset, kun niissä on samat alkiot, merkitään M = N. Toisin sanoen joukot M ja N ovat samat, kun jokainen joukon M alkio on joukon N alkio ja jokainen joukon N alkio on joukon M alkio. Formaalisti
Heikki Seppälä (televisio-ohjaaja)
pienoiskuva|Heikki Seppälä vuonna 1963. Heikki Juhani Seppälä (s. 13. kesäkuuta 1941 Helsinki) on suomalainen televisioalan vaikuttaja. Hän on työskennellyt ohjaajana, TV1:n Viihdetoimituksen päällikkönä ja ohjelmistojohtajana Yleisradiossa. Lisäksi hän on toiminut Kolmostelevision ohjelmistojohtajana 1987–1994. Vastaavan tuottajan roolissa Heikki Seppälä oli monissa Eurovision laulukilpailu -lähetyksissä.
Krjutškovo
Кrjutškovo on taajama ja maalaiskunta Tverin alueen Lihoslavlin piirissä Venäjällä. Se sijaitsee 15 kilometriä Lihoslavlista kaakkoon.
Taajaman nimi juontuu ”koukkua, koukkuselkäistä tai kieroa ihmistä” tarkoittavasta venäläisestä henkilönimestä Krjutšok < appelatiivi krjuk. Kunnan läpi kulkee Moskovan ja Pietarin välinen päärata. Krjutškovon asemalta on paikallisjunayhteys Tveriin, Bologojeen ja Toržokiin. Asutus on vanhastaan venäläistä.
Haut-Rhin
Haut-Rhin oli Ranskan departementti numero 68. Se sijaitsi maan itärajalla, Alsacen hallintoalueella, Saksan ja Sveitsin rajalla, Reinjoen varrella. Departementin nimi merkitseekin Ylä-Reiniä.
Departementin pinta-ala oli 3 525 neliökilometriä, ja vuonna 2011 siellä oli 753 056 asukasta. Departementti oli jaettu kuuteen arrondissementtiin, 31 kantoniin ja 377 kuntaan. Pääkaupunki oli Colmar.
Haut-Rhin ja Bas-Rhin yhdistyivät 1. tammikuuta 2021 Collectivité européenne d’Alsace -nimiseksi alueeksi.
Historia
Haut-Rhin on yksi Ranskan vallankumouksen ajoilta periytyvistä 83 departementista. Se muodostettiin vuonna 1790 Alsacen provinssin eteläosasta. Vuonna 1871 departementti liitettiin Saksan keisarikuntaan osana Elsass-Lothringenia nimellä Bezirk Oberelsaß. Tällöin siitä myös erotettiin Ranskalle jäänyt Belfortin alue, josta myöhemmin muodostettiin erillinen Territoire de Belfort -niminen departementti. Ensimmäisen maailmansodan päättymisestä lähtien departementti on jälleen kuulunut Ranskalle lukuun ottamatta toisen maailmansodan saksalaismiehitystä.
1. tammikuuta 2015 lakkautettiin kaksi arrondissementtia Haut-Rhinin departementissa; Guebwiller ja Ribeauvillé. Ne liitettiin Thannin ja Colmarin arrondissementteihin, jolloin muodostettiin uudet arrondissementit Thann-Guebwiller ja Colmar-Ribeauvillé.
Elinkeinoelämä
Haut-Rhin on yksi Ranskan rikkaimmista departementeista. Peugeot'n tehtaat sijaitsevat Mulhousessa. Alueella on vähemmän työttömyyttä kuin muualla Ranskassa. Monet departementin asukkaat käyvät myös Sveitsin puolella töissä.
Haut-Rhinin matkailun vetonaulana on talviurheilu, erityisesti laskettelu (11 keskusta) ja murtomaahiihto. Departementin matkailukohteita ovat myös Mulhousen eläintarha ja automuseo. Haut-Rhin on myös tunnettua viinialuetta. Departementista on kolme kylää päässyt Ranskan kauneimpien kylien järjestön Les Plus Beaux Villages de France jäseniksi: Eguisheim, Hunawihr ja Riquewihr.
Moottoripyöräilyn Suomen Grand Prix
Suomen TT- ja RR- ajot oli Suomessa vuosina 1962–1982 ajettu MotoGP-kilpailu. Se ajettiin vuosina 1962–1963 Tampereella (Pyynikinajo) ja 1964–1982 Imatralla (Imatranajo). Italialaisella Giacomo Agostinilla on eniten voittoja Suomen GP:stä. Hän voitti sen kaikkiaan 16 kertaa 500cc- ja 350cc-luokassa 1965–1975 välisenä aikana.
Nautintoaine
Nautintoaine on yleisesti käytettävä virkistävä tai huumaavasti tai kiihottavasti vaikuttava aine. Nautintoaineita ei siten nautita ensisijaisesti niiden ravintoarvon vuoksi. Nautintoaineita ovat esimerkiksi kahvi, tee, tupakka ja alkoholijuomat.
Agnes
Vuoden 2019 loppuun mennessä Suomessa on Digi- ja väestötietoviraston tietojen mukaan ollut 3 428 Agnes-nimen saanutta naista. Agnesin nimipäivä on 21. tammikuuta, Pyhän Agnesin muistopäivänä.
Kempten
Kempten on kaupunki Baijerin osavaltiossa Saksassa. Se on niin kutsuttu piiritön kaupunki, eli se ei kuulu mihinkään Saksan piirikuntaan. Kaupunki sijaitsee Iller-joen varrella Allgäun alueella lounaisessa Baijerissa. Vuoden 2020 lopussa kaupungin asukasluku oli 68 940. Sen pinta-ala on 63,3 neliökilometriä ja asukastiheys 1 089 as./km². Kempteniä pidetään yhtenä Saksan vanhimmista kaupungeista.
Historia
pienoiskuva|vasen|St. Lorenzin basilika Antiikin kreikkalainen maantieteilijä Strabon mainitsee noin 50 eaa. kelttiläisen asutuksen nimeltä Kambodunon. Tätä pidetään vanhimpana kirjallisena lähteenä mistään saksalaisesta kaupungista. Mitään arkeologista todistetta kelttiläisen asutuksen tueksi ei ole kuitenkaan löydetty. 15 eaa. roomalaisen sotapäällikön Nero Claudius Drusuksen ja hänen veljensä Tiberiuksen johtama joukko valtasi ja tuhosi erään kelttiläisen asutuksen. Myöhemmin asutukselle annettiin nimi Cambodunum. Asutuksesta rakennettiin klassinen roomalainen kaupunki kylpylöineen, foorumeineen ja temppeleineen. Alun perin puusta rakennettu kaupunki rakennettiin uudelleen kivestä tulipalon tuhottua siitä suuren osan vuonna 69.
Pepero
thumb|right|250px|Pepero Almond -tikkuja. Pepero (빼빼로) on suklaalla kuorrutettu keksitikku, jota on valmistanut Lotte Confectionery Etelä-Koreassa vuodesta 1983 lähtien. Pepero on saavuttanut Etelä-Koreassa niin suuren suosion, että siellä järjestetään vuosittain ystävänpäivän kanssa samankaltainen Peperonpäivä (Pepero Day) 11. marraskuuta.
Kempten
Historia
Vuonna 233 kaupungin tuhosivat alemannit. Cambodunumin alkuperäinen sijainti tuolloin hylättiin ja siirrettiin strategisesti turvallisempaan paikkaan Burghalde-kukkulalle lähelle Iller-jokea. Vuoden 488 tienoilla viimeiset roomalaisjoukot jättivät alueen ja kaupunki päätyi täysin alemannien käsiin. Vuonna 683 kaupungin tuhosivat frankit. Syynä pidettiin kaupungin antamaa tukea frankkien valtakuntaa vastustavalle kapinalle.
Pepero
Makuvaihtoehdot
Vuonna 2007 Peperoa myytiin seuraavan makuisina:
Kempten
Historia
Vuoden 747 tienoilla Sveitsin St. Gallenista saapuneet irlantilaismunkit Magnus ja Theodore asettuivat alueelle evankelisoidakseen sen. Vuonna 752 sinne perustettiin luostari. Kaarle Suuren vaimon Hildegardin tuen avulla luostarista tuli yksi huomattavimmista luostareista frankkien valtakunnassa. Vuonna 941 aloitettiin luostarin ja kaupungin jälleenrakentaminen madjaarien ja Augsburgin piispan aiheuttamien hävitysten jäljiltä. Vuonna 1289 kuningas Rudolf I Habsburgilainen myönsi kaupungille valtakunnankaupungin arvon. Napoleonin sotien aikana kaupunki siirtyi Baijerille.
Toisessa maailmansodassa Kemptenissä toimi Dachaun keskitysleirin alaleiri.
Ystävyyskaupungit
Kemptenillä on viisi ystävyyskaupunkia:
Kyrillos ja Methodios
250px|thumb|Kyrillosta ja Metodiosta kuvaava ikoni Kyrillos (noin 827–869) ja Methodios (noin 815–885) (myöhemmin Pyhä Kyrillos ja Pyhä Methodios) olivat 800-luvulla Thessalonikissa syntyneet veljekset, joista tuli kristinuskon lähetyssaarnaajia kasaarien parissa ja Määrissä. He edistivät muinaiskirkkoslaavin käyttöä liturgisena kielenä ja kehittivät kyrillisen kirjaimiston edeltäjän glagoliittisen kirjaimiston.
Tosiasiassa Kyrilloksen kastenimi oli Konstantinos, ja hän toimi filologina ja yliopistonopettajana Konstantinopolissa. Methodioksen alkuperäistä nimeä ei ole vieläkään saatu selville, mutta hän oli munkki ja työskenteli jossakin elämänvaiheessa myös hallintomiehenä.
Juha Vainion mainos-, onnittelu- ja pornolaulut
thumb|right|200px|[[Juha Vainio oli suomalainen sanoittaja ja laulaja, jonka tuotannossa mainos-, onnittelu- ja pornolaulut olivat tärkeällä sijalla.]]
Juha Vainio kirjoitti ja julkaisi urallaan iskelmätekstien lisäksi mainos-, onnittelu- ja pornolauluja. Useimmiten hän teki niitä tilaustyönä, mutta esimerkiksi onnittelulauluja hän kirjoitti myös oma-aloitteisesti. Erityisesti hänen kirjoittamiaan pornolauluja pidetään tärkeänä osana hänen urallaan.
Mainoslauluja Vainio kirjoitti vuosina 1969–1990, pornolauluja vuosina 1976 ja 1979 sekä itse laulamiaan mainoslauluja vuodesta 1974 eteenpäin. Pornolaulut sekä useita mainostekstejä julkaistiin alun perin C-kaseteilla, mainoslauluja myös vinyylisingleinä. Onnittelulauluja ei alun perin tehty julkiseen jakeluun, vaan niitä painettiin Vainion ystäville omaan käyttöön. Myöhemmin kaikki hänen laulamansa porno-, mainos- ja onnittelulaulut julkaistiin vuonna 2008 Vainion kokoelmalla Legendan laulut – Kaikki levytykset 1963–1990.
Yleistä
Juha Vainion tekemiä mainoslauluja äänitettiin vuosina 1969–1990. Hän kirjoitti mainoslauluja ja kampanjalauluja, kun eri yritykset, mainostoimistot ja mainosmusiikin säveltäjät niitä häneltä tilasivat. Tunnetuimpia lauluja ovat muun muassa ”Valintatalon kassissa”, ”Santalahteen takaisin” ja ”Tappara on terästä”. Osassa lauluista sävel on jostakin Vainion omasta kappaleesta, joissakin jopa sama taustaraita. Lauluja julkaistiin yritysten mainossingleinä ja -kasetteina, minkä lisäksi kaikki Vainion laulamat mainoslaulut julkaistiin vuonna 2008 Vainion koko levytystuotannon sisältävällä kokoelmalla Legendan laulut – Kaikki levytykset 1963–1990.
Vainion kielellisen lahjakkuuden ja riimityskyvyn on sanottu sopineen hyvin mainosteksteihin. Vexi Salmi on kertonut, että Vainio keksi riimejä samaan tapaan kuin ratkoessaan sanaristikkoja. Säveltäjä Esa Nieminen katsoi usein hänen työskentelyään tekstien kanssa ja ihmetteli, miten hän pystyi kirjoittaman säkeistön ja kertosäkeistön kahvikupillisen aikana.
Tunnettuja mainos- ja kampanjalauluja
Ensimmäinen Vainion levyttämä mainoslaulu oli ”Raha jytää Säästöpankissa” vuodelta 1969. Hän kirjoitti kaikki 1980-luvun McDonald'sin ja Finlaysonin suomen kielellä lauletut mainoslaulut. Lisäksi hän kirjoitti lauluja muun muassa Eirikuvalle, Konicalle, vakuutusyhtiö Fennialle, ja Valintatalolle.
”Valintatalon kassissa” oli yksi Valintatalon tunnetuimmista televisiomainoslauluista. Se levytettiin vuonna 1982. Laulun tunnetuin lause on ”Valintatalon kassissa on talous vatupassissa”. Melodia on Vainion kappaleesta ”Panaman konsuli”. Mainoksesta on eri versioita: yhdessä lauletaan muun muassa kemikaaleista, toisessa elintarvikkeista. Lisäksi mainoksesta on nopeampi versio. Mainoslaulu julkaistiin ensimmäisen kerran levyllä vuonna 2008.
”Tappara on terästä” ei ole varsinainen televisiomainoslaulu, vaan Tapparan jääkiekkojoukkueelle vuonna 1976 tehty kannatuslaulu. Laulun kertosäkeistö sisältää tunnetun fraasin ”Tappara on terästä, toiset tulee kaukaa perästä”.
”Santalahteen takaisin” on Hotelli Santalahden mainoskappale. Se perustuu Vainion vuonna 1989 äänitettyyn kappaleeseen ”Santalahteen uudestaan”, jonka Vainio esitti Reijo Tanin kanssa. Tämä golf-aiheinen laulu julkaistiin Vainion albumilla Viiskymppisen viisut vuonna 1991. Vasta avattu Hotelli Santalahti tilasi Vainiolta mainoskappaleen. Vainio kirjoitti mainokseen sanat, jotka hän levytti alkuperäisen taustaraidan päälle 1989. Hotelli nimesi golfkenttänsä väylät Vainion kappaleiden mukaan.
Onnittelulaulut
Vainio kirjoitti onnittelulauluja muun muassa Reijo Lehtovirralle, Erkki Vehviläiselle, Teuvo Siikasaarelle, Mikko Vennolalle, Seppo Sädevuolle, Pertti Araviidalle ja Aarre Elolle. Lauluissa oli usein jokin tunnettu sävelmä, kuten ”Reppu ja reissumies”. Onnittelulauluja tilattiin häneltä, minkä lisäksi hän kirjoitti niitä myös omasta aloitteestaan. Suurin osa lauluista esitettiin kohdehenkilön syntymäpäiväjuhlilla, ja osan hän lauloi itse. Lauluja ei virallisesti julkaistu, mutta Vainion ystäville lauluja painettiin. Vainion itsensä laulamat seitsemän onnittelulaulut julkaistiin vuonna 2008 julkaistulla kokoelmalla Legendan laulut – Kaikki levytykset 1963–1990.
Kaikkein tunnetuin Vainion tekemä onnittelulaulu on hänen ystävänsä Eino Grönin 50-vuotissyntymäpäiville kirjoitettu ”Ääretön aava ympärilläin”. Grön levytti kappaleen. Vainio lauloi Grönin kanssa Reijo Lehtovirran 40-vuotispäiville vuonna 1975 tehdyn laulun.
Yleistä
Juha Vainion pornolaulut äänitettiin ja julkaistiin vuosina 1976 ja 1979. Pornolehti Ratto tilasi Vainiolta sanoituksiltaan rivoja lauluja ensiksi yhden kasetillisen 1976 ja suosion myötä vielä lisää vuonna 1979. Tunnetuimpia Vainion pornolauluja ovat ”Sanna”, ”Kun mä kuolen” ja ”Aina mielessä”. Pornoralleja pidetään tärkeänä osana Vainion tuotantoa.
Laulut julkaistiin alun perin C-kaseteilla 1976 ja 1979, mutta vasta 1992 ja 1997 CD-levyillä. CD-levyt myivät kultaa. Vainion pornolauluja julkaistiin vuonna 2008 lisäksi karaoke-DVD:llä. Vainion laulamat laulut olivat kokoelmalla Legendan laulut – Kaikki levytykset 1963–1990.
Vainio kirjoitti laulut ja esiintyi niissä salanimellä Junnu Kaihomieli. Myös kaikki muut muusikot esiintyivät salanimillä.
Tekstien taustaa
Ennen Vainiota pornolauluja oli levyttänyt muun muassa Veikko Lavi ja Rauli Badding Somerjoki, joista Lavi levytti esimerkiksi laulut "Ei takaperin" ja "Käpyniemen idylli" ja Badding kappaleet ”Levanterin laulu” ja ”Palpan killi” vuonna 1971. Lisäksi Simo Salminen levytti Jaakko Salon ja Jukka Virtasen kirjoittaman laulun nimeltä ”Pornolaulu”, joka ei kuitenkaan sisällöltään ole pornolaulu, vaan sen sanoitus käsittelee seksuaalisuuden nousemista julkiseksi puheenaiheeksi 1960-luvulla.
Vainio oli jo ennen varsinaisia pornolaulujaan kirjoittanut vihjailevia sanoituksia 1960- ja 1970-luvuilla. Hyvä esimerkki on esimerkiksi kappale ”Tulta päin!”, jossa kertosäkeessä lauletaan ”Mul on kylän suurin kypärä ja letku letkeä”. Kappale ”Regina rento” aiheutti kaksimielisellä tekstillään siinä määrin pahennusta, että se julistettiin radiossa esityskieltoon. Laulussa lauletaan ”vuoteessa on mies aina otsa hies, riski tai hento”. Vasta aivan lopussa käy ilmi, että Regina onkin hieroja. Vihjailevaa tekstiä oli myös laulussa ”Viisari värähtää”.
Nuoruudessaan Vainio oli saanut Kotkassa mainetta laatimalla tunnettuihin kappaleihin rivot sanat. Esimerkiksi laulu ”Heijaa, ruusut tulipunaiset” muuttui hänen käsissään muotoon ”Heijaa, kuppa kullinnupin vei”.
Raton tilaamat pornolaulut
thumb|right|300px|Alkuperäiset C-kasettijulkaisut
Burzumin diskografia
Burzum oli Varg Vikernesin (tunnetaan myös taiteilijanimellä Count Grishnackh) yhden miehen black metalia ja dark ambientia levyttävä yhtye.
Juha Vainion mainos-, onnittelu- ja pornolaulut
Raton tilaamat pornolaulut
Kappaleet julkaistiin Juha Vainion pojan, tuottaja Ilkka Vainion, aloitteesta CD:llä vasta vuonna 1992 nimellä Pahojen poikien lauluja 1–2 ja 1997 nimellä Porno-ooppera / Pahojen poikien lauluja 3. Levyt myivät kultaa, ja vuoden 1997 albumi oli Suomen albumilistalla viisi viikkoa – paras listasijoitus oli 27:s. Ne laulut, joissa Vainio laulaa, julkaistiin Vainion vuonna 2008 julkaistulla suurkokoelmalla Legendan laulut – Kaikki levytykset 1963–1990. Kappaleiden alkuperäisiä master-nauhoja ei ole enää jäljellä.
Vainion kirjoittamia pornolauluja on esittänyt myöhemmin muun muassa Jalmari Kolu Säätiö. DJ Jorma teki kappaleista diskoversioita, jotka julkaistiin levyllä DJ Jorma.
Pornolaulut julkaistiin Ilkka Vainion ideasta 16. tammikuuta 2008 karaoke-DVD:llä. Laulujen esilaulajana on John Vittumäki eli Eppu Salminen, ja kuvituksesta on vastannut Juho Juntunen.
Vastaanotto
Pahojen poikien lauluja -CD-levyjä myytiin niin paljon, että ne myivät kultaa. Jussi Raittinen totesi Muusikko-lehdessä laulujen olevan ”Klassista vaihtoehto-Junnua”. Jukka Virtasen mielestä ”Pahojen poikien laulut olivat oivaltavia ja usein tekniikaltaan häikäiseviä.”
Ilkka Vainio totesi karaoke-DVD:n julkistamistilaisuudessa:
Myöhemmät kaksimielisyydet sanoituksissa
Vainio kirjoitti myös pornolaulujen jälkeen kaksimielisiä tekstejä. Hyvä esimerkki on yhdessä Kike Elomaan kanssa levytetty ”Kunto nousee sullakin”. Ensimmäiset säkeet kuuluvat ”Nousee, nouseeko jo sullakin? / Nousee, ehkä vielä mullakin”, jossa Elomaa laulaa ensimmäisen säkeen ja Vainio toisen. Myöhemmistä sanoituksista käykin ilmi, että kyseessä on kuntoiluaiheinen laulu, jossa lauletaan punnusten nousemisesta.
Paljon suorasukaisempi on ”Matkalla pohjoiseen”, jonka sanoitukset liittyvät miehisiin ongelmiin, kuten impotenssiin. Kappale sisältääkin kuuluisat lauseet ”Mies kun tulee tiettyyn ikään, niin ei sillä pelaa mikään” ja ”Sen näkee naamasta, kun lakkaa saamasta”.
Lisäksi Vainio kirjoitti Veikko Samulin sävellyksiin pikkutuhmia tekstejä, jotka Kikka levytti 1980-luvun lopussa.
Antigravitaatio
Antigravitaatio merkitsee fysiikassa painovoiman tavoin kappaleeseen vaikuttavaa painovoiman vastaista voimaa. Käsitettä antigravitaatio käytetään myös tähtitieteessä vielä tuntemattomasta pimeän energian vaikutuksesta, joka aiheuttaa universumin laajentumisen kiihtymistä.
Tieteiskirjallisuudessa antigravitaatio käsitetään usein lentävinä lautasina, maan vetovoimakentästä vapaana kappaleena tai materiaalina, johon painovoima ei vaikuta. Eräiden hypoteettisten teorioiden mukaan antigravitaatio vaatisi negatiivisen massan, eli painovoimaa hylkivän materiaalin olemassaoloa. Jotkut keksijät ovat johtaneet antigravitaation keksimisestä mahdollisuuden ilmaisen energian (engl. free energy) olemassaoloon.
Vares – yksityisetsivä
Vares – yksityisetsivä on vuonna 2004 ensi-iltansa saanut suomalainen rikoselokuva, jonka on ohjannut Aleksi Mäkelä. Elokuva on ohjaajansa kuudes kokoillan elokuva ja ensimmäinen Vares-elokuva. Tarina pohjautuu Reijo Mäen romaaniin Keltainen leski.
Juoni
Kaunis ja tyylikäs kersantti Eeva Sunila vangitsee armeijan kertausharjoituksissa vastapuolen Jussi Vareksen ja hurmaa tämän sotaharjoitusten jälkeisessä illanvietossa. Eeva kertoo olevansa menossa naimisiin. Eevan yllättävä ilmestyminen valtakunnan uutisten pääaiheeksi tempaa Vareksen mukaan ajojahtiin Etelä-Suomessa.
Venäjän mafialta kaapatuilla miljoonilla on monta ottajaa, joille lähimmäisen henki ei ole minkään arvoinen. Eeva Sunila huomaa olevansa syötävä nappula pelissä, jossa mukana ovat vastavihitty aviomies Antero Kraft, miestennielijä Ifigenia Multanen, bisneshai Karl E. Miesman, lahjottu poliisi Mikko Koitere sekä ammattitappajat Jari Hillosilmä Munck ja Tetsuo Sinkkonen.
Jatko-osat
Elokuvan jatko-osa V2 – Jäätynyt enkeli ilmestyi vuonna 2007. Vuonna 2011 ilmestyivät Vares – Pahan suudelma, Vares – Huhtikuun tytöt ja Vares – Sukkanauhakäärme ja vuonna 2012 elokuvat Vares – Kaidan tien kulkijat, Vares – Uhkapelimerkki ja Vares – Pimeyden tango. Vuonna 2015 ilmestyi jatko-osa Vares – Sheriffi.
Tiivistetyt tuotantotiedot
Elokuva on kuvattu täysin digitaalisena teräväpiirtona.
Arvioita
Turun Sanomien Tapani Maskula sanoo Aleksi Mäkelän mieltyneen televisiosarjoista tuttuun tapaan seurata eri päähenkilöitä 10–15 kerrallaan, minkä avulla yksinkertainen juoni saadaan näyttämään dynaamisemmalta. Mainoksista taas ovat Maskulan mukaan peräisin päähenkilöitä luonnehtivat ”tyhjäpäiset” tekstiplanssit pysäytyskuvineen, jotka katkaisevat kerronnan tempon. Elokuvan valopilkkuna on hänestä Jari Halonen esittämässä äkkipikaista ja häiriintynyttä sadistia Miesmannia. Muilta osin Maskula on melko tyly: ”Yksityisetsivä Vares on kauttaaltaan kehnoa, nuhruista, änkyttävää ja halvan makuista korvikeviihdettä aitojen jenkkirymistelyjen rinnalla. Sen vauhtijaksot supistuvat yhden poliisiauton kuperkeikkaan, aiheeseen olennaisesti liittyvistä tappeluista puolestaan puuttuu sähäkkä iskevyys ja väkivallasta verinen realistisuus.”
Nam Le
Nam Thien Le (s. 10. syyskuuta 1980 Irvine, Kalifornia ) on yhdysvaltalainen pokeriammattilainen. WPT-voittaja Tuan Le opetti Namille pokerinpeluun. He eivät samasta sukunimestään huolimatta ole sukua.
Nam Len suurin turnausvoitto on World Poker Tourin neljännen kauden Bay 101 Shooting Star -turnauksen voitto 3. maaliskuuta 2006. Sen ykköspalkinto oli 1 198 300 dollaria. WSOP:ssä Len toistaiseksi paras sijoitus on 2000 dollarin no limit hold'em -turnauksen 401 647 dollarin arvoinen kakkostila vuodelta 2006. Vuonna 2007 hän oli WSOP:n 1 500 dollarin no limit -turnauksen 2 541 osallistujan joukossa kolmas ansaiten 239 230 dollaria.
Marraskuussa 2007 Nam Le voitti World Poker Finalsin 910 dollarin turnauksen ja 145427 dollaria. Vuonna 2008 hän oli WPT-kiertueella rahasijoilla kuusi kertaa ollen neljäs L.A. Poker Classicissa (palkintosumma 411 470 dollaria) ja toinen 6th Annual Festa Al Lago Classicissa (943 215 dollaria). Samana vuonna hän myös voitti APPT Macaun high rollers eventin ansaiten 3,7 miljoonaa Hongkongin dollaria. Seuraavana vuonna hän oli vastaavassa turnauksessa kakkosena.
Syyskuussa 2010 Nam Len pokeriuran turnausansiot ylittivät 6,0 miljoonaa dollaria. Hän asuu Huntington Beachilla, Kaliforniassa.
Estadio La Corregidora
Estadio La Corregidora (yleensä vain Estadio Corregidora) on urheilustadion Querétaron kaupungissa Meksikossa. Stadion on Querétaro FCn kotistadion ja oli myös jalkapallon MM-kilpailujen 1986 pelipaikoista.
Ohkola
thumbnail|Ohkolanjoki tulvan aikana. pienoiskuva|Ohkolan monilla hiekkateillä voi ihailla peltomaisemia. pienoiskuva|Ohkolan Nuorisoseuran ja Työhevosharrastajien laskiaisriehan 2020 hevoskärryajelun suomenhevoset.
Ohkola on Mäntsälän kunnan eteläosassa sijaitseva kylä. Ohkolassa on 3 150 asukasta (16.11.2009). Ohkolassa on kaksi peruskoulua (luokat 1–6), nukketeatteri, VPK, nuorisoseura ja kesäteatteri. Ohkolassa on Ohkolan sairaala, joka on HUSin Kellokosken sairaalan alainen yksikkö. Sairaala perustettiin 1960-luvun alussa B-mielisairaalaksi ja se lakkautettiin 1990-luvun alussa. Nykyään siellä on Kellokosken sairaalan nuorisopsykiatrisen osaston kuntoutusosasto ja Kalliomaan koulu, joka on 13–18-vuotiaiden tutkimus- ja hoitojaksolla olevien potilaiden peruskoulutasoinen koulu. Ohkolan alueella on kaksi Natura-kohdetta: Ohkolanjokilaakso ja Kivilamminsuo–Pitkästenjärvet. Noin seitsemän kilometrin päässä kylästä sijaitsee Keravanjärvi, jonka rannalla on uimaranta.
Mäntsälän kapina alkoi 27. helmikuuta 1932 Ohkolan työväentalolla. Työväentalosta on jäljellä rauniot. Kapinalliset kokoontuivat kirkonkylässä sijaitsevalle Mäntsälän suojeluskuntatalolle, joka on nykyisin Seurojentalo.
Suur-Ohkolassa on noin 4000 asukasta. Suur-Ohkolaan kuuluu kantakylän lisäksi Hyökännummen taajama sekä Arola-Jokelanseutu. Kylä valittiin vuonna 2014 vuoden uusmaalaiseksi kyläksi.
Ohkolasta on matkaa Järvenpään keskustaan kymmenen, Mäntsälän kirkonkylään 15 ja Helsinkiin 45 kilometriä.
== Historiaa == Varhaisin merkintä Ohkolan kylästä on vuodelta 1548 papinvero- ja kymmenysluettelosta, luettelossa on 11 nimeä, maakirjan mukaan vuonna 1550 Ohkolassa on 9 tilaa. 1550-luvulla Ohkola on ollut osa Porvoon hallintopitäjää ja kylän viljelijät on merkitty Porvoon kuninkaan kartanon lampuodeiksi, eli vuokraviljelijöiksi. 1600-luvun alkupuolella Ohkola on siirretty osaksi Sipoota ja vuonna 1698 Ohkola liitettiin osaksi Mäntsälän seurakuntaan. Vuoden 1693 verollepanokartan perusteella Ohkolassa on 15 taloa, talot sijaitsivat kahdessa keskittymässä, Ohkolassa ja Vähäkylässä (Martti Blåfield 1991). Samoilla paikoin asutus on myös vuoden 1786 isojakokartan ja 7 Kuninkaan kartaston (1776–1805) perusteella. Muutosta varhaisempaan asutukseen on asutuksen leviäminen Ohkolassa Ohkolanjoen koillispuolelle ja Vähäkylässä Ohkolanjoen länsipuolelle.
Karttatarkastelun perusteella voidaan todeta, että tilojen paikat kahdessa eri kyläryppäässä Ohkolassa ja Vähäkylässä ovat säilyneet 1600-luvulta tähän päivään asti pääasiallisesti samoilla paikoin. Vuoden 1786 isojakokartan mukaan Ohkolan tilat ovat olleet Mäkelä, Mattila, Knuutila, Mikkola, Poteri, Eerola, Jaakkola, Suojala, Lassila, sekä Vähäkylässä Pirjola, Ollila ja Riiskilä. Nämä kaikki ovat siis sijainneet kahdella eri kylätontilla.
Nykyinen Ohkolantie on osa 1600-luvun lopulla perustettua Hollolasta ja Mäntsälästä Helsinkiin vievää tietä. Tämä uusi tie yhdisti Hämeentien Porvoo-Hollolantiehen kulkien Mäntsälästä Hyrylään mm. Ohkolan poikki. Ohkolan kantakylän kautta kulkenut ensimmäinen Helsingintie (mt 1456) on jäänyt paikallistieksi noudattaen hyvin 1600-luvun tielinjaa, ja hyväksi tieyhteydeksi Ohkolasta lähimpään liikekeskustaan eli Kellokoskelle, joka Kellokosken ruukin perustamisesta lähtien on ollut tärkeä taajama ohkolalaisille. 1600-luvun maantie on maisemaa jäsentävä historiallinen kulkureitti.
Kylälle rakennettiin ensimmäinen julkisluonteinen rakennus 1893. Tämä edelleen käytössä oleva rakennus on Ohkolan vanha kansakoulu. Lindbergin pellonmäeltä tontin saanut koulu toimii tänä päivänä kolmessa eri-ikäisessä rakennuksessa. Julkisiin rakennuksiin kuuluvat myös yhdistysten talot. Ohkolan nuorisoseura perustettiin 1899 ja oma toimitalo valmistui 1912 kylän pohjoisreunalle maantien varteen. Neljä vuotta aikaisemmin, 1908, oli valmistunut Ohkolan työväenyhdistyksen talo, sekin maisemallisesti näkyvälle paikalle Vähäkylään vievän kylätien varteen. Mäntsälän kapina alkoi 27. helmikuuta 1932 Ohkolan työväentalolla. Viimeinen yleisötilaisuus järjestettiin 1957. Talo jäi tyhjilleen, ja 1970 huonokuntoinen rakennus purettiin ja hirret huutokaupattiin. Nykyisin paikalla on jäljellä kivijalka.
Mäntsälän ja Hyvinkään rajapinta Ohkolassa
Ohkola menetti suurimman teollisuuslaitoksensa 1952, kun luoteiskulmalla sijainnut Kaukasten alue liitettiin Hyvinkääseen. Ennen aluemuutoksia Kaukas oli merkittävin Mäntsälän silloisista pienistä tehdasyhdyskunnista, ja tehtaan aikana Ohkolankin pääkylällä asui tehdastyöläisiä.
Mäntsälän kunta päätti perustaa Kaukasten koulupiirin vuonna 1917 ja koulun sijoituspaikaksi oli kaavailtu vanutehtaan läheistä aluetta. Koulun sijoituspaikasta oli kuitenkin erimielisyyttä ja lopulta Kaukasten kansakoulu rakennettiin vuonna 1930. Koulupiiriin kuului Kaukasista joen itäpuolen lapset Kivistönkulman perukoille asti eli kylän Mäntsälän puoli sekä myös Kaukasten Tuusulan puolen lapset. Sota-aikana koululla oli sotilaita koulutuksessa. Kaukasten koulutalo myytiin kuntaliitoksen yhteydessä Hyvinkään maalaiskunnalle.
Keravanjärvi oli aiemmalta suomenkieliseltä nimeltään Majainniemenlampi. Majainniemi sijaitsee järven pohjoispuolella ja siellä on ilmeisesti sijainnut hämäläisten erämajoja. Kuitenkin jo vuoden 1739 Ohkolan (Åckois) ja Ritasjärven (Ridasjerfvi) rajariidan seurauksena suoritetun rajankäynnin kartassa on nimenä Kärava Jerfvi ja vuoden 1782 Ohkolan (Ohkois) kartassa (Krigsarkivet, Tukholma) järven nimenä on Karava iärvi. Järven lännenpuoleinen osa kuuluu Hyvinkääseen (aiemmin Hausjärveen), mutta valtaosa järvestä on Mäntsälän puolella. Majainniemen itäpuolella järven rantaan ulottuvaa kalliota kutsutaan Kalman kallioksi. Järven eteläpuolella olevan Paununmäen harjulla on näkyvissä muinaisen Yoldianmeren huuhtomaa lakikivikkoa. Ympäristön Kalalammi ja Kivilammi olivat tunnetusti kalaisia lampia, joista viimemainitusta Ohkolan kylä joutui maksamaan Kruunulle kalaveroa. Nykyisin kumpikin lampi on kasvattanut turvekannen eli kasvanut umpeen.
Rieskakoskessa jauhoi 1600-luvun loppupuolella Ohkolan kylän tilojen yhteinen mylly. Ritasjärven ja Ohkolan kylien välillä vallitsi jatkuva rajariita Keravanjoen koskiosuuksista ja arvokkaista rantaniityistä. Rajariidan ratkaisemiseksi suoritettiin vuonna 1739 Ritasjärven ja Ohkolan kylien välinen rajanveto. Siitä laaditussa kartassa mylly nimetään vielä Ohkolan kylän jauhomyllyksi. Mylly jäi kuitenkin rajanvedossa Ritasjärven kylän puolelle ja siirtyi sen kantatilojen yhteiseksi, kahdella kiviparilla jauhavaksi myllyksi. Rajanvedon jälkeen Ohkolan kylän yhteinen ratasmylly rakennettiin Kaukastenkosken partaalle.
Palvelut
Ohkolassa on kolme peruskoulua (luokat 1–6), Ohkolan koulu, Hyökännummen koulu, sekä Arolan koulu.
Hyökännummessa sijaitsee Ohkolan sairaala, jossa on HUS:n psykiatrinen osasto.
Paikallisia yhdistyksiä
Harrastus- ja viriketoimintaa löytyy omalta kylältä kaikille ikäryhmille. Harrastusten perustana on merkityksellinen talkootyö ja yhteistyö eri toimijoiden kanssa. Kylältä löytyvät esimerkiksi:
Ohkolassa järjestetään paljon tapahtumia ja toimintaa. Ohkolan Nuorisoseurantalolla on mm. vuosittain hevosvetoinen laskiaistapahtuma, erilaisia esiintyjiä, lasten liikuntaa ja kerhoja sekä perhekerho. Seurantaloa voi vuokrata myös yksityistilaisuuksiin. Ohkolan Nuorisoseuran alla toimii myös Ohkolan teatteri, joka vuonna 2020 tuottaa kaksi näytelmää: lasten näytelmän Hölmöläiset sekä Öljymäen kesäteatterilla Risto Jarvan elokuvaan pohjautuvan näytelmän Mies, joka ei osannut sanoa ei. Nuorisoseuran alla toimii myös Eräkerho, jossa lapset pääsevät tutustumaan kuukausittain vaihtuviin erähenkisiin aiheisiin, kuten riistapellon perustaminen sekä peurajahti.
Ohkolan koululla on myös vilkas harrastustoiminta. Ohkolan Oka järjestää esimerkiksi sählyä, kansalaisopistolla on pilates- ja joogatunnit. Koulun tiloja voi vuokrata yksityiskäyttöön. Ulkona on hiekkakenttä, sekä tekonurmipohjainen kaukalo, jossa talvella luistellaan ja kesällä pelataan jalkapallon lisäksi tennistä. Koulun alue on kyläläisten aktiivisessa käytössä ja houkuttelee paikalle myös kylän ulkopuolisia. Ohkolan Oka toimii vapaaehtoisvoimin. Hyökännummen koululla voi harrastaa esimerkiksi sirkusta Sirkus Siriuksen tunneilla.
Fnac
Fnac (alun perin Fédération Nationale d'Achats des Cadres) on ranskalainen kauppaketju, joka myy tietotekniikan välineitä, kirjoja ja musiikkia. Yhtiöllä on myymälöitä seuraavissa maissa: Andorra, Belgia, Brasilia, Espanja, Italia, Kreikka, Portugali, Ranska ja Taiwan. Fnac on Ranskan suurin kirjakauppaketju.
Ketju myöntää kirjapalkintoa Le Prix du roman Fnac.
Twizzlers
thumb|Twizzlers-mansikkalakupötköjä. Twizzlers on Yhdysvalloissa ja Kanadassa markkinoitava makeinen. Twizzlersin on kehittänyt Pennsylvanian Lancasterissa toimiva Y&S Candies.Inc., joka on nykyään The Hershey Companyn tytäryhtiö.
Historia
Y&S Candies, Twizzlersien kehittäjä, on yksi Yhdysvaltain vanhimmista makeisvalmistajista. Yritys vakiintui vuonna 1845 nimellä Young & Smylie, joka muutettiin Y&S:ksi vuonna 1870. Kansallinen lakritsiyritys perustettiin vuonna 1902 kolmen yrityksen yhdistymisen myötä, jotka olivat Young & Smylie, S.V.&.L.P. Schudder ja H.W. Petherbridge. Vuonna 1908 Montrealiin avattiin tehdas, ja vuonna 1929 Twizzlers-tuotemerkki vakiintui. Yritys vaihtoi nimensä Y&S Candies Inc.:ksi vuonna 1968, ja se liittyi osaksi Hershey Foodsia vuonna 1977.
Vuodesta 1999 lähtien Twizzlersejä on valmistettu Memphisissä, Tennesseessä Y&S:n tehtaassa, jossa valmistetaan myös purukumia sekä muita makeisia. 1970-luvulta vuoteen 1999 asti Twizzlersejä valmistettiin Farmingtonissa, New Mexicossa, mutta sen valmistus siirrettiin Memphisiin nousevien kuljetuskustannuksien takia. Guinness World Recordsin mukaan historian pisin, 370 metrin mittainen ja 45 kilogramman painoinen, lakristipötkö valmistettiin Y&S:n tehtaalla Lancasterissä, Pennsylvaniassa. Tämä ennätyksen rikkonut lakritsipötkö kirjattiin Guinness World Recordsiin 19. heinäkuuta 1998.
Ji Han-jae
thumb|right|Ji Han-jae Ji Han-jae (s. 1936 Andong, Etelä-Korea) on hapkidon suurmestari. 13-vuotiaana hän aloitti fyysisen harjoittelunsa Choi Yong-sul'in valmennuksessa, jonka johdolla hän opiskeli noin 5 vuoden ajan japanilaista Yawaraa (Jutsu). Suurmestari Ji oli Choi Yung-sul'in huippuoppilas. Hän myös perusti kamppailulaji Sin Moo Hapkidon.
70-luvun alussa herra Wong (Golden Harvest Film Company) kiinnitti suurmestari Jin taisteluvalmentajaksi, tekniseksi neuvonantajaksi ja näyttelijöiden kouluttajaksi, kuten myös joihinkin elokuviin näyttelijäksi. Bruce Lee halusi, että suurmestari Ji Han-jaen täytyi kantaa elokuvassa Panoksena kuolema kultaista vyötä taistelukohtauksissa Dan Inosanton, Kareem Abdul-Jabbarin ja Bruce Leen kanssa. Kultainen vyö edustaa kaikkein korkeinta saavutettavaa taistelutaidoissa.
Pensastyrannit
Pensastyrannit (Casiornis) on tyrannien heimoon kuuluva lintusuku.
Martti Turunen (kuoronjohtaja)
Martti Johannes Turunen alias ”Pyssy” (11. elokuuta 1902 Viipuri – 29. huhtikuuta 1979 Helsinki) oli suomalainen kuoronjohtaja ja säveltäjä.
Henkilöhistoria
Turusen vanhemmat olivat muusikko, vahtimestari Matti Turunen ja Ida Sofia Tuovinen, naimisissa hän oli Irene Anna Maria Inarin kanssa. Ylioppilaaksi Turunen tuli 1922 ja opiskeli Viipurin Orkesterikoulussa ja helsingin konservatoriossa. Helsingin kauppakorkeakoulusta hän valmistui ekonomiksi 1928 ja Helsingin yliopistosta filosofian maisteriksi 1930. Hän suoritti myös Helsingin kirkkomusiikkiopiston päästötutkinnon vuonna 1937. Musiikkiuransa Turunen aloitti Viipurin musiikkiopistossa Boris Sirpon viuluoppilaana. Hän johti muun muassa Ylioppilaskunnan Laulajia (1931–1959), Mieskuoro Laulu-Miehiä (1933–1968) ja Suomen Laulua (1946–1967). Hän opetti Sibelius-Akatemiassa kuoronjohtoa 1930–1957. Turunen toimi Suomen musiikkilehden päätoimittajana 1931–1932 ja Musiikkitiedon vuodesta 1933. Professorin arvonimen hän sai vuonna 1958.
Tuotanto
Turusen sävellystuotantoon kuuluu muun muassa kantaatteja sekä noin 50 kuorolaulua ja noin 70 yksinlaulua, piano- ja viulukappaleita ja orkesterisävellyksiä, samoin kuin laulusarjoja kuten Kirjekyyhkynen ja Kansa korpien. Hänen suosituimpiin yksittäisiin laulusävellyksiinsä kuuluvat Aleksis Kiven runoon sävelletty yksinlaulu Sunnuntai ja Mauno Isolan runoon sävelletty joululaulu Me käymme joulun viettohon.
Birdy (laulaja)
Jasmine Lucilla Elizabeth Jennifer van den Bogaerde (s. 15. toukokuuta 1996 Lymington, Hampshire), tunnetaan myös taiteilijanimellään Birdy, on brittiläinen laulaja ja pianisti. Hän aloitti omien kappaleiden säveltämisen seitsemänvuotiaana. Vuonna 2008 hän voitti Open Mic UK -laulukilpailun ollessaan 12-vuotias. Voiton myötä hän sai levytyssopimuksen. Hänen ensimmäinen singlensä, ”Skinny Love”, menestyi monissa Euroopan maissa, ja sitä on myyty kuusinkertaiseen platinaan oikeuttava määrä Australiassa. Birdyn esikoisalbumi, Birdy, julkaistiin marraskuussa 2011. Se menestyi hyvin pitkin Eurooppaa. Syyskuussa 2013 julkaistiin hänen toinen albuminsa, Fire Within.
Nuoruus
Jasmine Lucilla Elizabeth Jennifer van den Bogaerde syntyi 15. toukokuuta 1996 Lymingtonissa, Hampshiressä. Hänen äitinsä on konserttipianisti. Hän opetti Birdyä soittamaan pianoa viisivuotiaana, ja omia kappaleitaan hän alkoi kirjoittaa seitsemänvuotiaana. Hän opiskeli Brockenhurst Collegessa Brockenhurstissä. Hänen isosetänsä oli näyttelijä Dirk Bogarde.
Hänen taiteilijanimensä Birdy tulee hänen perheensä antamasta nimestä, jolla he kutsuivat häntä lapsena, koska heidän mielestään hän avasi suunsa kuin pieni lintu ruokittaessa.
Open Mic UK:n voitto ja ensimmäiset singlet (2008–2011)
Vuonna 2008 Birdy voitti Open Mic UK -laulukilpailun ollessaan 12-vuotias. Hän voitti sekä alle 18-vuotiaiden sarjan että pääpalkinnon kilpailussa, jossa oli 10 000 muuta osallistujaa. Hän esitti kilpailussa oman kappaleensa ”So Be Free” 2 000 ihmisen edessä. Voitettuaan kilpailun hän äänitti albumin Gareth Hendersonin kanssa, jonka jälkeen hänelle tarjottiin kustannussopimusta. Myöhemmin hän teki levytyssopimuksen Warner Musicin kanssa.
Ensimmäisen singlensä, ”Skinny Love”, joka on cover Bon Iverin kappaleesta, hän julkaisi alkuvuodesta 2011. Se sijoittui Britannian singlelistan sijalle 17 ja Alankomaissa singlelistan sijalle kaksi. Singleä on myyty kuusinkertaiseen platinaan oikeuttava määrä Australiassa. Musiikkivideon kappaleeseen ohjasi Sophie Muller. Kappale soi myös Vampyyripäiväkirjojen jaksossa.
Esikoisalbumi (2011–2013)
Birdyn taiteilijanimeä kantava, pääosin coverkappaleista koostuva albumi julkaistiin 7. marraskuuta 2011. Se menestyi hyvin varsinkin Australiassa, Belgiassa, Alankomaissa ja Ranskassa. Myös Britanniassa se ylsi 20 parhaan joukkoon. Albumi sijoittui parhaimmillaan albumilistalla 13:nneksi Britanniassa ja ykkössijalle Belgiassa, Alankomaissa sekä Australiassa. Albumia on myyty triplaplatinalevyyn oikeuttava määrä Ranskassa, tuplaplatinarajan ylittävä määrä Australiassa, platinaan oikeuttava määrä Hollannissa ja Belgiassa sekä kultalevyyn oikeuttava määrä muiden muassa Saksassa ja Britanniassa. Albumia on myyty maailmanlaajuisesti lähes kaksi miljoonaa kappaletta.
Maaliskuussa 2012 Birdy oli yksi artisteista, joka osallistui Nälkäpeli-elokuvan soundtrackille singlellään ”Just A Game”. Kesäkuussa 2012 Birdy teki Mumford & Sons -yhtyeen kanssa Pixarin Urhea-elokuvaan kappaleen ”Learn Me Right”, josta hän sai ensimmäisen Grammy-ehdokkuutensa.
7. elokuuta 2012 Birdy julkaisi "Live in London" EP:n, joka sisältää kahdeksan kappaletta. 29. elokuuta 2012 Birdy esitti Antony and the Johnsonsin kappaleen ”Bird Gerhl” Lontoon paralympialaisten avajaisissa. 16. helmikuuta 2013 Birdy lauloi San Remon musiikkifestivaaleilla.
Fire Within (2013–)
Heinäkuussa 2013 Birdy ilmoitti toisen studioalbuminsa olevan nimeltään Fire Within. Albumi julkaistiin syyskuussa. Ensimmäisenä singlenä albumilta julkaistiin kappale ”Wings”. Birdy on kirjoittanut kaikki albumin kappaleet yksin tai yhdessä muiden kanssa.
Mark Bosnich
Mark Bosnich (s. 13. tammikuuta 1972, Sydney, Australia) on australialainen entinen jalkapalloilija, pelipaikaltaan maalivahti. Nykyään hän työskentelee jalkapalloasiantuntijana Fox Sports -kanavalla.
Ura
Bosnich pelasi vuodesta 1992 vuoteen 1999 Englannin Valioliigan Aston Villassa, josta Manchester United hankki hänet seurasta lähteneen konkarivahti Peter Schmeichelin korvaajaksi. Bosnich ei kuitenkaan onnistunut pysymään seuran ykkösvahtina kuin vain lyhyen ajan, ja seuraan hankittu Fabien Barthez syrjäytti Bosnichin varamaalivahdin rooliin.
Samuel Manttaali
Muutama vuosi täysi-ikäiseksi tulonsa jälkeen eli 1844 nuori isäntä vei vihille Kaulanperän kylän Sarilaisista kotoisin olleen Maija Justiina Antintyttären. Nuori pari asutti sitten jatkossa miehen suvun ikivanhaa kantataloa, joka tosin oli jaettu kahtia 1757. Nykyisin Vanha-Manttaalin tilaa Riihikoskella hallitsee vuodelta 1889 oleva päärakennus. Pihapiirin toinen asuinrakennus onkin sitten satakunta vuotta varhaisempaa tuotantoa.
Maija Justiina Antintytär kuoli vuonna 1867, jonka jälkeen Samuel Manttaali eli leskenä melko tarkkaan 30 vuotta. Hän kuoli Pöytyällä elokuussa 1897 ja hautakivessä mainitaan hänen olleen paitsi tammikuun valiokunnan jäsen, niin myös pitäjän kirkkoväärti.
Mark Bosnich
Ura
Unitedista Bosnich siirtyi tammikuussa 2001 ilmaissiirrolla toiseen kärkiseuraan Chelseaan. Syksyllä 2002 Hän kuitenkin jäi kiinni dopingtestissä, pelattuuaan seurassa ainoastaan seitsemän ottelua. Rangaistukseksi Bosnich sai yhdeksän kuukauden pelikiellon, ja hänen sopimuksensa Chelsean kanssa purettiin välittömästi. Tapauksen jälkeen Bosnich lopetti uransa.
Vuonna 2008 Bosnich päätti palata jalkapallon pariin, ja hän oli lyhyen ajan pääsarjatason Central Coast Marinersin veräjänvartijana, tuuraten pelikiellossa ollutta ykkösmaalivahtia Danny Vukovicia. Lopullisesti Bosnich päätti uransa 2009, keskittyäkseen työhön jalkapalloasiantuntijana.
Antimácheia
Antimácheia (myös transl. Antimáchia) on Kreikan kaupunki, joka sijaitsee Kosin saarella ja kuuluu Kosin kuntaan, Kosin alueyksikköön ja Etelä-Egean saarten alueeseen. Se kuului aiemmin Irakleídeen kuntaan ja vuodesta 2011 lähtien Kosin kunnan Irakleídeen kunnallisyksikköön. Kaupungin väkiluku on 2 068 (vuonna 2011).
pienoiskuva|vasen|upright=1.1|[[Antimácheian linna.]] Antimácheia sijaitsee Kosin saaren keskiosissa. Se muodostaa laajemman kaupunkiyhdyskunnan (Δημοτική Κοινότητα Αντιμαχείας, Dimotikí Koinótita Antimacheías), johon kuuluu varsinaisen Antimácheian kaupungin lisäksi Mastichárin kylä. Koko yhdyskunnan väkiluku on 2 538.
Antimácheian tunnetuin nähtävyys on keskiaikainen Antimácheian linna. Kosin kansainvälinen lentoasema sijaitsee aivan kaupungin lounaispuolella.
7. heinäkuuta
7. heinäkuuta on gregoriaanisen kalenterin mukaan vuoden 188. päivä (189. päivä karkausvuonna). Vuodesta on jäljellä 177 päivää.
Muita
Katso myös: kalenteri ~ 6. heinäkuuta, 8. heinäkuuta
FSM
Lyhenne FSM voi tarkoittaa seuraavia:
Flywheel, Shyster and Flywheel
thumb|Ohjelman käsikirjoitussivu tammikuulta 1933. Flywheel, Shyster and Flywheel oli Marxin veljesten radiokomediasarja, jota esitettiin 1932–1934. Sen ensimmäinen kausi lähetettiin Standard Oilin ja Colonial Beacon Oil Companyn sponsoroimana NBC:llä osana Esson sarjaa Five Star Theater. Sarja sijoittui lakitoimistoon, ja Groucho Marx esitti asianajaja Waldorf T. Beaglea (myöhemmin Flywheel) ja Chico Marx hänen apulaistaan Emmanuel Ravellia. Lakitoimistossa työskenteli lisäksi asiakasvastaanotosta ja puhelimeen vastaamisesta huolehtinut neiti Dimple. Harpo Marx ei esiintynyt sarjassa, koska hän ei puhunut elokuvarooleissaan. Sarjan alkuperäinen nimi oli Beagle, Shyster and Beagle, mutta se muutettiin kolmannen jakson jälkeen oikean Beagle-nimisen asianajajan uhattua haasteella oikeuteen. Sarjassa nimenvaihdos selitettiin Beaglen voimaan astuneella avioerolla, jonka jälkeen Beagle otti käyttöön oman entisen sukunimensä.
Sarja pysyi pitkään melko tuntemattomana, sillä vaikka sen jaksot aikoinaan taltioitiin, niin lukuun ottamatta viimeistä jaksoa kaikki tallenteet olivat tuhoutuneet. Vuonna 1988 alkuperäiset Nat Perrinin ja Arthur Sheekmanin kirjoittamat käsikirjoitukset löytyivät Yhdysvaltain kongressin kirjastosta. BBC tuotti käsikirjoitusten pohjalta sarjasta uuden version, jossa Groucho Marxin roolin sai Michael Roberts ja Chicon Marxin roolin esitti Paul Lazarus. Uuden sarjan ensimmäinen kausi esitettiin vuonna 1990. Sarjaa tehtiin kolme tuotantokautta ja jaksoja yhteensä 21.
DA-Group
DA-Group on suomalainen elektroniikka- ja teknologiaratkaisuja tuottava konserni. Teknologiakonsernin emoyhtiö on DA-Design Oy. DA-Group-nimeä on käytetty vuodesta 2014 lähtien emoyhtiön DA-Design Oy:n ja sen tytäryhtiöiden toiminnoista.
Konsernin erikoisosaamista ovat sulautetut järjestelmät, elektroniikka ja mekaniikka sekä RF-, mikroaalto- ja millimetriaaltoteknologiat. Se tarjoaa myös vedenalaista puolustusteknologiaa meripuolustukseen.
1995-2013 (DA-Design Oy)
DA-Design Oy perustettiin vuonna 1995 ja se toimi alkuvuosinaan sulautettujen järjestelmien suunnittelijana. Vuonna 2006 yritys osti asiakkaansa Mitron Oy:ltä mediamittauslaitteiden liiketoiminnan vuonna 2006.
Vuonna 2007 yhtiö osti SF-Design-nimisen insinööritoimiston ja muutti Forssasta Jokioisiin. Vuoden 2008 alussa se osti Elektrobit-konserniin kuuluneelta Elektrobit Microwavelta sen avaruusyksikön, joka alun perin oli ollut Insinööritoimisto Ylinen Oy. Ylinen oli Suomen avaruustoiminnan pioneeriyrityksiä ja tämän vuoksi DA-Designin avaruuslaitteiden tekemisen volyymi on kaupan jälkeen suomalaisittain suuri.
Syksyllä 2009 DA-Design osti vuonna 1991 perustetun Cross Country Systems Oy:n puolustusteollisuus- ja teollisuusautomaatiotoiminnot, jolloin sen toiminta laajeni Tampereelle.
2014- (DA-Group -konserni)
Vuonna 2014 konsernin aputoiminimi DA-Group rekisteröitiin kattamaan emoyhtiön DA-Design Oy:n ja sen tytäryhtiöiden toiminnot.
Vuonna 2015 DA-Design osti Sanoma Medialta sen omistaman Hämeen Paino -yhtiön. Kauppaan kuului Forssassa oleva painolaitos ja siihen kuuluvat maat: 260 000 neliömetrin tontti ja 25 000 neliömetrin kiinteistöt. DA-Group siirsi päätoimipaikkansa Jokioisilta entiseen painotaloon ja alkoi käyttää tiloja elektroniikan valmistukseen ja testaukseen.
Keväällä 2017 DA-Group osti Tampereen Hervannasta osan Microsoftin (aiemmin Nokian) testauslaboratoriotiloista laitteineen. Akkreditoidussa testauslaboratoriossa tarjotaan mittaus- ja testauspalveluita elektroniikkaan ja mobiilisovelluksiin. Tampereen toimipisteessä työntekijöitä oli 20.
Vuonna 2017 konsernin liikevaihto oli konsernissa yli 10 miljoonaa euroa, josta noin puolet meni vientiin.
Keväällä 2018 DA-Group osti ruiskupuristusmuottivalmistaja HeViMet Oy:n. Se jatkoi kaupan jälkeen omalla nimellään, mutta muutti tuotantonsa DA-Groupin päätoimipaikkaan Forssaan. Syksyllä 2018 DA-Group osti helsinkiläisen Surma Ltd:n, joka on erikoistunut laivojen taistelunkestävyyteen. Yhtiöt olivat aiemmin tehneet yhteistyötä kansainvälisissä projekteissa. Meripuolustusteknologian palveluja myydään jatkossakin Surma-brändillä.
Keväällä 2019 DA-Group aloitti Elbit Systems EW & SIGINT - Elisran kanssa yhteistyön globaaleihin satelliittipaikannusjärjestelmiin tarkoitetun häiriönsuojaratkaisun, "Elbit Systemsin Immune Satellite Navigation System (iSNS)" –järjestelmän, kanssa. Globaalin satelliittipaikannusjärjestelmän (GNSS) lähettämiä paikkatieto- ja aikasignaaleja voidaan häiritä tai väärentää. Antennijärjestelmä iSNS pyrkii poistamaan paikkatietosignaaleista häirintälähetteen.
Kesällä 2019 DA-Group osti oululaisen Creowave Filters Oy:n, jonka kanssa se oli aiemminkin tehnyt yhteistyötä elektroniikkavalmistuksessa. Yhtiöt tähtäsivät kansainvälisille markkinoille matkapuhelinverkkojen mittauksissa tarvittavilla radiotaajuussuodattimillaan. Vuonna 2013 perustettu Creowave Filters työllisti yhdeksän henkilöä ja sen kansainväliset asiakkaat toimivat mobiiliverkkojen tukiasemaliiketoiminnassa.
Vuonna 2020 DA-Group lanseerasi uuden Turso-merimiinajärjestelmän Euronaval-messuilla. Järjestelmään kuuluu MM30-herätemiina, miinoitusjärjestelmä, kehitystyökalut ja sukeltajien koulutuslaitteet.
Organisaatio
DA-Groupin päätoimipaikka sijaitsee Forssassa Sanoma Groupin entisessä painotalossa ja sillä on toimipisteet myös Helsingissä, Tampereella ja Kaarinassa. Forssan elektroniikkatehdas työllisti vuonna 2018 noin 70 henkeä, yhteensä yrityksessä oli yli sata työntekijää. Vuonna 2019 yhtiöön kuului kolme liiketoimintalinjaa: Puolustus ja turvallisuus, Avaruusteknologia ja Teollisuus.
DA-Groupiin kuuluu emoyhtiö DA-Design Oy:n lisäksi:
Tuotteet
Teknologiakonserni DA-Group suunnittelee ja valmistaa elektroniikan ja huipputeknologian kokonaisratkaisuja. Sen asiakkaat ovat teollisuus- ja teknologiayrityksiä, osa toimii myös puolustus- ja avaruusteollisuuden parissa. Konsernin erityisosaamista on sulautetut järjestelmät, elektroniikka ja mekaniikka, ohjelmistot sekä RF-, millimetri- ja mikroaaltoteknologiat. Palveluihin kuuluu tuotekehitys ja suunnittelu, testaus ja validointi, laitevalmistus ja elinkaaripalvelut.
Konserni valmistaa esimerkiksi Darad-laitteita ja vedenalaisia puolustusratkaisuja sekä laivojen taistelukestävyyden hallintaa ja sähkömagneettisen yhteensopivuuden (EMC) suunnittelua ja hallintaa.
DA-Group on toimittanut avaruustekniikkaa muun muassa seuraaviin hankkeisiin: